Folketing
2006-01-25

Socialministeren skal være hjertens velkommen til at komme med forslag her i Folketingssalen til, hvordan vi kan hjælpe sindslidende, så de kommer tættere på arbejdsmarkedet igen, og vi skal stemme for hver eneste gang. Det, vi diskuterer her i dag, er jo, at de rent faktisk bliver ramt på pengepungen, mens de er i behandling, mens de er i den fase, hvor man er ved at afklare: Hvad er det, der skal til for at hjælpe? Hr. Jørgen Arbo-Bæhr nævnte før et eksempel om en ung kvinde. Der er et andet eksempel, vi har fået forelagt, om en ung mand på 22 år. Han har 300 kr. tilbage om måneden, når de faste udgifter er betalt, til at betale for mad og andre fornødenheder – 300 kr.! Vi taler jo ikke om, at vi ikke vil hjælpe. Vi taler jo netop om, at det vil vi gerne, men vi vil også gerne sikre os, at der er økonomi til, at man kan leve for. I december måned sagde De Konservative ved deres arbejdsmarkedsordfører, hr.